text: कामत के निधन पर कांग्रेस में शोक की लहर छा गई है। पूर्व पीएम मनमोहन सिंह ने कामत के निधन पर गहरा शोक जताया है। वहीं राजस्थान के पूर्व सीएम अशोक गहलोत और सचिन पायलट ने भी कामत के निधन पर गहरा शोक जताया है। पायलट और गहलोत ने कहा कि अचानक कामत के निधन से बेहद दुख पहुंचा है और भगवान उनकी आत्मा को शांति प्रदान करें। आपको बता दे कि कामत ने प्रदेश कांग्रेस की मजबूती के लिए निष्पक्ष होकर कई काम किए। नेताओं की एकजुटता के लिए डिनर डिप्लोमेसी का प्रयोग किया। वहीं सचिन पायलट के नेतृत्व को बेहतर बताने और मुंबई पीसीसी चीफ संजय निरुपम से अनबन के चलते कामत का विवादों से भी रिश्ता रहा था।